# Daniel Vázquez Sallés

Daniel Vázquez Sallés (Barcelona, 1966) és un escriptor i periodista català.

## Família

Daniel Vázquez és fill del també escriptor Manuel Vázquez Montalbán i de la historiadora Anna Sallés.

## Biografia

Llicenciat en Ciències de la informació per la Universitat Autònoma de Barcelona, va compaginar la seva llicenciatura amb estudis cinematogràfics a la Universitat de Nova York. Autor de tres curtmetratges, és un periodista especialitzat en crònica gastronòmica i cinematogràfica. Com a periodista, ha col·laborat a El País, La Vanguardia, El Periódico, El Mundo i l'Ara així com a les revistes Fotogramas i Qué Leer.
Com a novel·lista es va estrenar el 2003 amb el 'thriller' Flores negras para Michael Roddick, on un ex espia s'amaga del passat com a xef d'un exquisit restaurant de Barcelona, fins que el seu passat torna encarnat en un comensal. Un any després va guanyar el premi Juan Mari Arzak per una crònica d'El Bulli amb l'article El Bulli abans del Bulli. La seva publicació següent fou l'assaig Comer con los ojos (2006), on s'uneixen les seves passions per la gastronomia i el cinema. I més endavant, una altra novel·la, La fiesta ha terminado (2009), que té com a punt de partida les complicades relacions de parella. El 2013 va publicar un altre assaig, Recuerdos sin retorno, una mena de memòria i records d'el seu pare, un dels escriptors més grans del segle xx. La seva tercera novel·la és El intruso, una mena de sàtira futbolística sobre l'ambició desmesurada. El 2014 en publica la quarta, Si levantara la cabeza (2014), on l'autor ressuscita Franco com a nou salvador de la pàtria, després de trenta-tres anys ocult. La cinquena novel·la de Daniel Vázquez fou Lena (2018), una història d'amor entre un assassí a sou i una escriptora. El seu darrer llibre ha estat El Príncipe y la muerte (2023), un sentit homenatge al seu fill Marc, que va morir amb deu anys.

## Novel·la

* Flores negras para Michael Roddick, 2003 // Flors negres per a Michael Roddick (traducció)
* La fiesta ha terminado, 2009
* El intruso, 2013
* Si levantara la cabeza, 2014
* Lena, 2018

## Assaig

* Comer con los ojos, 2006
* Recuerdos sin retorno. Para Manuel Vázquez Montalbán, 2013
* El Príncipe y la muerte, 2023 // El Príncep i la mort (traducció, August Rafanell)

## Referències

* ↑ «Qui és Carlos Carrizosa, candidat de Ciutadans a les eleccions catalanes?». [Consulta: 22 abril 2024].
* 1 2 Garrido, Benito «Daniel Vázquez Sallés a propósito de Franco y “Si levantara la cabeza”». Culturamas, 11-04-2014 [Consulta: 28 abril 2023].
* ↑ «Flores negras para Michael Roddick de Daniel Vázquez Sallés». Eix Diari [Consulta: 28 abril 2023].
* ↑ «'Flores negras para Roddick' de Daniel Vázquez Sallés». Lecturalia. [Consulta: 28 abril 2023].
* ↑ Obiols, Isabel «Daniel Vázquez Sallés debuta con una novela de espionaje». El País, 31-03-2003 [Consulta: 28 abril 2023].
* ↑ «Daniel Vázquez aúna su pasión por la gastronomía y el cine en 'Comer con los ojos'». Europa Press, 29-09-2006 [Consulta: 28 abril 2023].
* ↑ Abella, Anna «Daniel Vázquez Sallés: "En les parelles hi ha conformisme". Després de l'assaig 'Comer con los ojos', Daniel Vázquez Sallés (Barcelona, 1966) publica la segona novel·la, 'La fiesta ha terminado'». El Periódico de Catalunya, 19-02-2009 [Consulta: 28 abril 2023].
* ↑ «El mundo de la cultura recuerda Vázquez Montalbán en el décimo aniversario de su muerte». Associació Col·legial d'Escriptors de Catalunya (ACEC), 17-10-2013. [Consulta: 28 abril 2023].
* ↑ Muñoz, Imma «Daniel Vázquez Sallés le mete un 'hat trick' al cinismo. El escritor barcelonés publica 'El intruso', una sátira futbolística sobre la ambición desmedida». El Periódico, 08-07-2013 [Consulta: 28 abril 2023].
* ↑ «'Si Levantara La Cabeza', de Daniel Vazquez Salles». La Vanguardia [Consulta: 28 abril 2023].
* ↑ Colomer, Álvaro «El asesino, la mantis y el niño que comía fósforos». El Mundo, 10-03-2018 [Consulta: 28 abril 2023].
* ↑ López Marañón, Manu «Reseña: «Lena», de Daniel Vázquez Sallés». Revistacalibre38, 13-04-2018 [Consulta: 28 abril 2023].
* ↑ Barnils, Andreu «Daniel Vázquez Sallés: “El meu fill no s'havia de morir”. Entrevista a l'autor, que ha escrit 'El príncep i la mort' (Folch&Folch) un llibre sobre la mort del seu fill Marc, de deu anys». VilaWeb, 11-03-2023 [Consulta: 28 abril 2023].
* ↑ Llort, Lluís «Daniel Vázquez Sallés, escriptor: “He volgut transmetre la llum del Marc”». El Punt Avui, 04-04-2023 [Consulta: 28 abril 2023].
* ↑ Arenós, Pau «El Príncipe y Daniel». El Periódico de España, 23-02-2023 [Consulta: 28 abril 2023].